stanford-oval/wikipedia huggingface dataset:
Julian Reus

| Mitalit | Mitalit | Mitalit |  |
| --- | --- | --- | --- |
|  Julian Reus MM-kisoissa vuonna 2013  |  Julian Reus MM-kisoissa vuonna 2013  |  Julian Reus MM-kisoissa vuonna 2013  |  |
Maa:  Saksa
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Helsinki 2012 | 4×100 m |  |
|  Hopeaa | Zürich 2014 | 4×100 m |  |
|  Pronssia | Amsterdam 2016 | 4×100 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Praha 2015 | 60 m |  |
Julian Reus (s. 29. huhtikuuta 1988 Hanau, Länsi-Saksa) on saksalainen pikajuoksija, joka kilpailee 100 ja 200 metrillä. Hän edustaa TV Wattenscheidia.
Reus voitti alle 20-vuotiaiden EM-kisoissa 2007 Hengelossa kultaa 100 metriltä, hopeaa 200 metriltä ja vielä kultaa pikaviestistä. Hän oli mukana hopeaa voittaneessa Saksan pikaviestijoukkueessa vuoden 2012 EM-kilpailuissa Helsingissä ja 2014 EM-kilpailuissa Zürichissä sekä pronssijoukkueessa Amsterdamissa 2016. Vuoden 2015 sisäratojen EM-kilpailuista Reus voitti pronssia 60 metriltä.
Reus on voittanut Saksan mestaruuden 100 metrillä vuosina 2013–2017 sekä 200 metrillä vuosina 2012, 2013, 2015 ja 2017. Sisäradoilla hän on voittanut maan mestaruuden 60 metrillä 2013, 2016 ja 2018 sekä 200 metrillä 2016. Hänen ennätyksensä 100 metrillä on vuonna 2016 juostu 10,01 s, joka on myös Saksan ennätys. 200 metrillä hänen ennätyksensä on vuonna 2017 juostu 20,29 s. Sisäradoilla hän on juossut 60 metrin Saksan ennätyksen 6,52 vuonna 2016.
Aiheesta muualla

Kuvia tai muita tiedostoja aiheesta Julian Reus Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
John Madden (ohjaaja)

John Philip Madden (s. 8. huhtikuuta 1949) on brittiläinen elokuvaohjaaja. Hän syntyi Hampshiressa, Englannissa, ja valmistui Cambridgen yliopistosta.
Madden on ohjannut muiden muassa elokuvat Golden Gate (1994), Rakastunut Shakespeare (1998), Kapteeni Corellin mandoliini (2001), Todiste (2005), Killshot (2008) ja The Best Exotic Marigold Hotel (2012). Hän on työskennellyt myös näytelmien, televisio-ohjelmien ja radion parissa.
Madden oli Oscar-ehdokkaana elokuvastaan Rakastunut Shakespeare vuonna 1999. Hän on ollut lisäksi ehdolla muiden muassa Berliinin Kultaisen karhun ja Venetsian Kultaisen leijonan saajaksi.
Aiheesta muualla

John Madden Internet Movie Databasessa. (englanniksi)
John Madden Elonetissä.
Julian Reister

| Julian Reister |
| --- | --- |

Henkilötiedot
Syntynyt: 2. huhtikuuta 1986 (ikä 38)
Kansalaisuus:   Saksa
Tennispelaaja
Pituus:  188 cm
Paino:  87 kg
Kätisyys:  oikea
Ammattilaisena:  2005–
Palkintorahat:  858 260 USD
Kaksinpeli
Paras sijoitus:  92. (2.5.2011)
Voitot/tappiot:  14–34
Grand Slam -turnauksissa
Australian avoimet:  1. kierros (2013, 2014)
Ranskan avoimet:  3. kierros (2010)
Wimbledon:  2. kierros (2010, 2013, 2014)
Nelinpeli
Voitot/tappiot:  0–3
Aiheesta muualla
ITF
ATP
Julian Reister (s. 2. huhtikuuta 1986 Hampuri) on saksalainen tennispelaaja. Parhaimmillaan hän on ollut miesten maailmanlistalla sijalla 92. Hän ei ole voittanut vielä yhtään ATP-turnausta.
Tennisura

Reister pelasi ensimmäisen ATP-turnauksensa Baselissa lokakuussa 2006, mutta hävisi 1. kierroksella Guillermo García-Lópezille luvuin 6–7(4), 2–6. Vuonna 2007 hän hävisi Baselin turnauksessa 1. kierroksella Roko Karanušicille 0–6, 3–6.
Vuonna 2010 Reister selviytyi pääsarjaan Brisbanen turnauksessa, jossa hän hävisi 1. kierroksella Florent Serralle 7–6(3), 6–7(5), 5–7. Seuraavaksi hän pääsi karsintojen kautta mukaan Ranskan avoimiin, missä hän voitti 1. kierroksella 27:nneksi sijoitetun Feliciano Lópezin 6–1, 7–6(5), 6–2, joka oli hänen kaikkien aikojen ensimmäinen ATP-otteluvoitto. Seuraavaksi hän voitti Olivier Rochusin toisella kierroksella 6–2, 6–2, 7–6(5). Kolmannella kierroksella hän joutui maailmanlistan ykköstä ja turnauksen hallitsevaa mestaria Roger Federeriä vastaan. Federer voitti ottelun 6–4, 6–0, 6–4. Ensimmäistä kertaa Wimbledonin pääsarjassa pelannut Reister voitti avauskierroksella Rik de Voestin, mutta hävisi toisella kierroksella Xavier Malisselle.
KOVA Esports

| KOVA Esports |
| --- | --- |

Perustettu:  2019
Tyyppi:  e-urheiluorganisaatio
Toimiala:  kilpapelaaminen
Päämaja:  Jyväskylä
Puheenjohtaja:  Aleksi Halsas
Aiheesta muualla
Sivusto
Infobox OKNimi-testi OK: 
KOVA Esports on suomalainen elektronisen urheilun organisaatio, joka aloitti toimintansa Jyväskylässä vuonna 2019. KOVAn pääyhteistyökumppanina toimii mediatalo Keskisuomalainen. KOVAlla on joukkueet Counter-Strike 2, Starcraft II-, Fortnite- ja Hearthstone-peleissä.
Jussi Järventaus

| Jussi Järventaus |
| --- | --- |
 Järventaus heinäkuussa 2010
Suomen oikeusministeri
 Lipposen I hallitus 13.3.1998–15.4.1999  
Edeltäjä:  Kari Häkämies
Seuraaja:  Johannes Koskinen
Henkilötiedot
Syntynyt: 7. kesäkuuta 1951 (ikä 73) Helsinki
Ammatti:  toimitusjohtaja
Tiedot
Puolue:  Kansallinen Kokoomus
Koulutus:  oikeustieteen lisensiaatti (1976)
Jussi Arvi Järventaus (s. 7. kesäkuuta 1951 Helsinki) on suomalainen oikeustieteen lisensiaatti ja varatuomari. Puoluetaustaltaan hän on kokoomuslainen. Järventaus toimi Paavo Lipposen I hallituksessa oikeusministerinä 13. maaliskuuta 1998 – 15. huhtikuuta 1999. Vuosina 1996–2016 hän oli Suomen Yrittäjien toimitusjohtajana.
Aiheesta muualla

Jussi Järventaus Suomen ministerit. Valtioneuvosto. Viitattu 22.7.2010.
| 0 | 1 | 2 |
| --- | --- | --- |
| Edeltäjä: Kari Häkämies | Suomen oikeusministeri 1998−1999 | Seuraaja: Johannes Koskinen |
Jyskän tehtaat

Valmet Jyskän tehdas joskus 1970-luvulla
Jyskän tehtaat oli Valmetin tuotantolaitosryhmä, joka sijaitsi nykyisen Väinölän kaupunginosan alueella Jyväskylässä. Tehtaisiin kuuluivat muun muassa Valmetin mittaritehdas sekä Valmetin ammustehdas, joka perustettiin 1930-luvun lopulla. Tehdasta pommitettiin paljon sotavuosina 1939–1944.
Tehdasaluetta kutsutaan nykyään Jyskänlaakson yritysalueeksi. Tehdasrakennukset ovat yhä käytössä, esimerkiksi mittaritehdas on nykyään Sampo Hydraulicsin omistuksessa ja tiloissa valmistetaan Black Bruin tuotemerkillä hydraulisia radiaalimäntämoottoreita, jotka alun perin tunnettiin nimellä Sisu-nestemoottorit.
Jorma Järvi (pääjohtaja)

Jorma Järvi (26. huhtikuuta 1925 Ylihärmä – 31. maaliskuuta 2001) oli suomalainen ekonomi, vuorineuvos ja Keskusosuusliike Hankkijan pääjohtaja.
Järven vanhemmat olivat toimitusjohtaja Laijo Järvi ja Kerttu Pesonen. Hän tuli Hankkijalle laskentamieheksi 1950-luvun alkupuolella ja nimitettiin osaston johtajaksi ja johtokunnan jäseneksi 1959. Järvi avusti 1961–1969 Hankkijan toimitusjohtajana toiminutta Eino Tuomolaa ja osallistui Hankkijan ja SOK:n ns. kauppasotaan. Siinä SOK havitteli muun muassa rehukauppaa ja Hankkija puolestaan laajensi toimintaansa esimerkiksi auto- ja öljykauppaan. Osuuskauppojen siirtyessä yhä enemmän pois Hankkijan jakeluverkostosta Hankkija rakensi omia toimipisteitä sekä 1975 valtakunnallisen keskusvaraston ja palvelukeskuksen Oulunkylään Helsinkiin. Laajimmillaan sillä oli 75 000 omistajajäsentä ja Hankkija-järjestö-niminen maatalousosuuskuntien verkosto.
Hankkija ajautui jo 1960-luvulla alkaneen velkaantumisen myötä talousongelmiin ja sitä pidettiin kriisiyhtiönä, kun Järvi tuli sen toimitusjohtajaksi 1969 ja vielä myöhemmin 1975, jolloin hänet nimitettiin pääjohtajaksi. Järvi uudisti Hankkijaa ostamalla Rakennusliike Puolimatkan 1985 ja tuomalla sen myötä maatalouskaupan rinnalle rakennustuotannon ja -palveluja. Heti aikansa suurimpiin kuuluneen yritysjärjestelyn jälkeen 1986 hän jäi kuitenkin eläkkeelle ja hänen seuraajakseen tuli Pertti Tuomala.
Järvi oli aktiivinen maanpuolustusjärjestöissä ja muun muassa ideoi Lotta-muistomitalin, jota jaettiin kymmenille tuhansille entisille lotille. Hän osallistui myös useiden maanpuolustusta koskeneiden historiateosten syntyyn, kuten Etelä-Pohjanmaan Suojeluskuntapiirin historian laatimiseen.
Järven puoliso vuodesta 1946 oli Kaisu Helena Mesimäki.
John Peers

| John Peers |
| --- | --- |

Henkilötiedot
Syntynyt: 25. heinäkuuta 1988 (ikä 36)
Kansalaisuus:   Australia
Tennispelaaja
Pituus:  188 cm
Paino:  84 kg
Kätisyys:  oikea
Ammattilaisena:  2011–
Palkintorahat:  5 677 915 USD
Kaksinpeli
Paras sijoitus:  456. (11.6.2012)
Voitot/tappiot:  0–0
Nelinpeli
Paras sijoitus:  2. (3.4.2017)
Turnausvoittoja:  12
Voitot/tappiot:  396–268
Grand Slam -turnauksissa
Australian avoimet:  voitto (2017)
Ranskan avoimet:  3. kierros (2014, 2015)
Wimbledon:  loppuottelu (2015)
Yhdysvaltain avoimet:  loppuottelu (2015)
Aiheesta muualla
johnpeerstennis.com
ITF
ATP
| Mitalit> Maa:  Australia.Miesten tennis. Olympialaiset  | Mitalit> Maa:  Australia.Miesten tennis. Olympialaiset  | Mitalit> Maa:  Australia.Miesten tennis. Olympialaiset  | Maa:  Australia> Miesten tennis. |
| --- | --- | --- | --- |
|  Kultaa | Pariisi 2024 | nelinpeli |  |
John Peers (s. 25. heinäkuuta 1988 Melbourne) on australialainen tennispelaaja ja nelinpelin olympiavoittaja. Peers on keskittynyt nelinpeliin, jossa hän on voittanut urallaan 12 ATP-turnausta. Nelinpelin maailmanlistalla hän on ollut parhaimmillaan toisena huhtikuussa 2017.
Grand Slam -turnauksissa Peers on päässyt loppuotteluun kolmesti; hän on hävinnyt kaksi kertaa, Wimbledonissa 2015 sekä Yhdysvaltain avoimissa 2015, molemmissa Jamie Murrayn parina, ja voittanut kerran, Australian avoimissa 2017, Henri Kontisen parina. Ensimmäiset kolme nelinpelin ATP-turnausvoittoaan Peers saavutti vuonna 2013 Houstonissa, Gstaadissa ja Bangkokissa. Vuonna 2014 hän voitti Münchenin turnauksen ja vuonna 2015 Brisbanen ja Hampurin turnaukset. Kaikki nämä turnausvoitot hän saavutti Jamie Murrayn kanssa. Kaudesta 2016 lähtien Peers on pelannut suomalaisen Henri Kontisen kanssa. Vuonna 2016 hän saavutti Kontisen kanssa viisi turnausvoittoa, joista merkittävimpänä ATP-mestaruusturnaus kauden lopussa. Tammikuussa 2017 he voittivat Australian avoimet ja selviytyivät vuoden 2019 Australian avoimissa loppuotteluun ranskalaisparia Pierre-Hugues Herbert ja Nicolas Mahut vastaan, mutta hävisivät numeroin 4–6, 6–7 (1–7).
Kaudella 2024 Peers aloitti Harri Heliövaaran nelinpeliparina.
Aiheesta muualla

Wikimedia Commonsissa on kuvia tai muita tiedostoja aiheesta .
John Peers ATP:n sivuilla (englanniksi)
John Peers ITF:n sivuilla (englanniksi)
John Peers Twitterissä
Jason Krog

| Jason Krog |
| --- | --- |

Henkilötiedot
Syntynyt: 9. lokakuuta 1975 (ikä 49) Fernie, BC, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  178 cm
Paino:  86 kg
Seura
Seura:  HV71
Sarja:  Elitserien
Pelinumero:  9
Pelaajaura
Pääsarjaura:  1999–
Aik. seurat:  New York Islanders (NHL) Anaheim Ducks (NHL) Villacher SV (EBEL) HC Servette Genève (NLA) Frölunda HC (SEL) Atlanta Thrashers (NHL) New York Rangers (NHL) Vancouver Canucks (NHL)
Jason Krog (s. 9. lokakuuta 1975 Fernie, Brittiläinen Kolumbia, Kanada) on kanadalainen jääkiekkoilija, joka pelaa Elitserien-joukkue HV71:ssä. Hän on pelipaikaltaan keskushyökkääjä, mutta osaa pelata myös laidassa. Krog on pelannut NHL:ssä yhteensä 202 runkosarjaottelua tehopistein 22+37=59 sekä 21 pudotuspeliottelua. Krog on voittanut urallaan AHL:n mestaruuden, Calder Cupin ja tehnyt parhaalla AHL-kaudellaan 112 pistettä ja voittanut niillä sarjan pistepörssin.
Ura > Juniori- ja yliopistovuodet

Krog pelasi vuodet 1992–1995 BCJHL-liigaa Chilliwack Chiefsissä ja vuodet 1995–1999 New Hampshiren yliopiston jääkiekkojoukkueessa. Krog teki siellä ensimmäisellä kaudellaan 1995–1996 20 pistettä, mutta kolme seuraavaa kautta toivat hänelle 67, 66 ja 85 pistettä ja valinnan Hockey Eastin ensimmäiseen tähdistökentälliseen. Viimeisellä kaudellaan 1998–1999 Krog voitti koko NCAA:n pistepörssin ja palkittiin parhaana yliopistopelaajana Hobey Baker Awardilla.
Ura > Vapaana pelaajana NHL:ään

Mikään NHL-joukkue ei varannut Krogia. Hän teki vapaana pelaajana sopimuksen New York Islandersin kanssa toukokuussa 1999. Hän pelasi Islandersin organisaatiossa lähinnä vain farmijoukkueessa ja kolmen kauden aikana yhteensä 28 NHL-ottelua tehopistein 2+7=9. Ensimmäisellä kaudellaan 1999–2000 Krog pelasi 17 NHL-ottelua tehopistein 2+4=6. Islanders lainasi hänet loppukaudeksi AHL-joukkue Providence Bruinsiin maaliskuussa 2000. Kolmesta Islanders-vuodesta Krogin tehokkain kausi AHL:ssä oli kausi 2001–2002, jolloin hän oli tehopisteillä 26+36=62 Bridgeport Sound Tigersin toiseksi paras pistemies Trent Hunterin jälkeen. Krog voitti kymmenellä osumallaan kevään 2002 AHL:n pudotuspelien maalipörssin ja oli 23 pisteellään pistepörssin toinen Chicago Wolvesin Rob Brownin jälkeen. Bridgeport eteni aina Calder Cupin finaaleihin saakka, mutta Chicago Wolves vei ne otteluvoitoin 4–1.
Krog jäi Islandersissa vähälle peliajalle ja joukkue ei tehnyt hänen kanssaa uutta pelaajasopimusta. Krog solmi heinäkuussa 2002 vapaana pelaajana kaksivuotisen sopimuksen Mighty Ducks of Anaheimin kanssa. Hän pelasi farmijoukkue Cincinnati Mighty Ducksissa lopulta vain yhdeksän runkosarjaottelua ja vakiinnutti paikkansa Anaheimin NHL-kokoonpanossa. Krog teki NHL:ssä 67 runkosarjaottelussa tehopisteet 10+15=25 sekä 21 pudotuspeliottelussa tehopisteet 3+1=4. Anaheim eteni pudotuspeleissä Stanley Cupin finaaleihin saakka, mutta mestaruuden voitti New Jersey Devils otteluvoitoin 4–3. Seuraavalla kaudella (2003–2004) Krog teki 80 runkosarjaottelussa tehopisteet 6+12=18.
Ura > Euroopan vuodet 2004–2006 ja paluu Pohjois-Amerikkaan

Krog siirtyi kaudeksi 2004–2005 Itävallan Erste Bank Eishockey Ligan Villacher SV:hen, jonka paras pistemies hän oli tehopisteillä 27+33=60. Krog sijoittui EBEL:n pistepörssissä neljänneksi. Kauden 2005–2006 hän pelasi suurimmaksi osaksi Sveitsin Nationalliga A:n HC Servette Genèvessä, kunnes siirtyi siirtotakarajalla loppukaudeksi kolmen kuukauden mittaisella sopimuksella Elitserien-joukkue Frölunda HC:hen, jossa hän voitti Elitserien-hopeaa keväällä 2006.
Heinäkuussa 2006 Krog teki vapaana pelaajana sopimuksen Atlanta Thrashersin kanssa. Hän pelasi kauden suurimmaksi osaksi farmijoukkue Chicago Wolvesissa ja teki 44 runkosarjaottelussa tehopisteet 26+54=80, joilla Krog sijoittui AHL:n pistepörssissä seitsemänneksi sekä syöttöpörssissä viidenneksi. Hän pelasi Atlantassa 14 NHL-ottelua tehopistein 1+3=4, mutta joukkue asetti Krogin siirtolistalle, josta New York Rangers otti hänet tammikuussa 2007. Krog pelasi Rangersissa yhdeksän ottelua tehden kaksi maalia, mutta hänet asetettiin jälleen siirtolistalle, josta Atlanta otti helmikuun lopussa Krogin loppukaudeksi takaisin.
Krog jatkoi Chicago Wolvesissa AHL:ssä ja pelasi hyvän kauden 2007–2008. Hän voitti tehopisteillä 39+73=112 koko liigan piste- (John B. Sollenberger Trophy), maali- (Willie Marshall Award) ja syöttöpörssin. Hänet palkittiin myös AHL:n arvokkaimpana pelaajana Les Cunningham Awardilla ja valittiin AHL:n ensimmäiseen tähdistökentälliseen. Krog voitti tehopisteillä 12+26=38 myös pudotuspelien pistepörssin. Chicago voitti Calder Cupiin ja Krog valittiin pudotuspelien arvokkaimmaksi pelaajaksi (Jack A. Butterfield Trophy). Kauden aikana myös AHL:n tähdistöottelussa pelanneen Krogin pudotuspeleissä tekemät 26 syöttöpistettä ovat AHL:n yhden kauden ennätys, johon ovat yltäneet aiemmin vain Bill McDougall (1993), Domenic Pittis (2000) ja Rob Brown (2002).
Krog teki heinäkuussa 2008 vapaana pelaajana yksivuotisen sopimuksen Vancouver Canucksin kanssa. Hän pelasi kauden pääosin farmijoukkue Manitoba Moosessa ja sijoittui tehopisteillä 30+56=86 AHL:n pistepörssissä kolmanneksi sekä syöttöpörssissä toiseksi. Krog oli Manitoban paras pistemies ja syöttäjä myös kevään 2009 pudotuspeleissä tehopisteillä 8+15=23. Hänet valittiin kauden päätteeksi AHL:n toiseen tähdistökentälliseen. Krog pelasi kauden 2008–2009 aikana Vancouverissa neljä NHL-ottelua, joissa hän teki yhden maalin.
Kaudet 2009–2010 ja 2010–2011 Krog pelasi taas Chicago Wolvesissa ja toimi joukkueen kapteenina. Hän teki molempina kausina runkosarjassa 75 pistettä. Kaudeksi 2011–2012 Krog palasi Ruotsiin ja teki yksivuotisen sopimuksen Elitserien-joukkue HV71:n kanssa. Hän jakoi tehoilla 12+28=40 joukkueen sisäisen pistepörssin voiton Johan Davidssonin kanssa. He sijoittuivat Elitserienin pistepörssissä kymmenenneksi Frölundan Mika Pyörälän ja Fredrik Petterssonin kanssa.
Ura > Maajoukkueessa

Krog ei ole pelannut yhdessäkään arvoturnauksessa, mutta hän on edustanut Kanadaa muutamassa maaottelussa. Krog pelasi joulukuussa 2004 ja 2005 Slovakian Piešťanyssä pelatussa Loto Cupissa Kanadan joukkueessa.
Aiheesta muualla

Kuvia tai muita tiedostoja aiheesta Jason Krog Wikimedia Commonsissa
Juovakirpat

| Juovakirpat |
| --- | --- |
 Aaltojuovakirppa (Phyllotreta undulata)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Lehtikuoriaismaiset Chrysomeloidea
Heimo::  Lehtikuoriaiset Chrysomelidae
Alaheimo::  Alticinae
Suku::  Juovakirpat Phyllotreta  Chevrolat in Dejean, 1836
Katso myös
   Juovakirpat Wikispeciesissä   Juovakirpat Commonsissa 
Infobox OKNimi-testi OK: 
Juovakirpat eli kirpat (Phyllotreta) on lehtikuoriaisten (Chrysomelidae) heimoon kuuluva suku. Ne ovat kooltaan noin kahden millimetrin pituisia. Juovakirpoilla on peitinsiivissä keltainen alue. Tämän alueen muodon mukaan niitä ryhmitellään tasa- ja aaltojuovakirppoihin. Sukuun kuuluu maailmanlaajuisesti noin 150 lajia. Juovakirpat talvehtivat aikuisina ja lähtevät liikkeelle säiden lämmetessä.
Juovakirpat aiheuttavat vahinkoa ainakin viljoille ja öljykasveille. Kevätöljykasveilla esiintyy aaltojuovakirppaa (Phyllotreta undulata) ja mutkajuovakirppaa (Phyllotreta striolata), jotka vioittavat kasvia lähinnä taimivaiheessa. Viljoille suurinta tuhoa tekee ohrakirppa (Phyllotreta vittula). Juovakirpat vioittavat viljan oraita syömällä niihin reikiä, jolloin yhteyttävä lehtipinta-ala vähenee.
Lajeja

Ohrakirppa (Phyllotreta vittula)
Äikäjuurikirppa (Phyllotreta armoraciae)
Tasajuovakirppa (Phyllotreta nemorum)
Aaltojuovakirppa (Phyllotreta undulata)
Phyllotreta tetrastigma
Phyllotreta dilatata
Taitejuovakirppa (Phyllotreta flexuosa)
Phyllotreta zimmermanni
Mutkajuovakirppa (Phyllotreta striolata)
Phyllotreta ochripes
Pyöröjuovakirppa (Phyllotreta exclamationis)
Mustakirppa (Phyllotreta atra)
Phyllotreta astrachanica
Phyllotreta cruciferae
Retikkakirppa (Phyllotreta nigripes)
Aiheesta muualla

Laji.fi: Juovakirpat (Phyllotreta)
Farmit: Kirpat öljykasveilla
ITIS: Phyllotreta (englanniksi)
Bug Guide: Phyllotreta (englanniksi)
University of Wrocław: Phyllotreta, värikuvia lajeista
Pherobase: Semiochemicals of Genus Phyllotreta (englanniksi)
Jason Kouchak

| Jason Kouchak |
| --- | --- |
 Abbey Road Studio 1
Henkilötiedot
Syntynyt: Lyon, Ranska
Ammatti:  pianisti, laulaja, lauluntekijä, säveltäjä
Muut tiedot
Aktiivisena:  1990–nykyhetki
Tyyli:  klassinen, chanson, new age
Aiheesta muualla
Kotisivu
Jason Kouchak on pianisti, säveltäjä ja laulaja-lauluntekijä.
Lapsuus ja nuoruus

Jason Mariano Kouchak syntyi Lyonissa Ranskassa. Hän kävi koulunsa Westminster Schoolissa ja opiskeli klassista pianonsoittoa Royal College of Music -konservatoriossa sekä Edinburghin yliopistossa. Hän on venäläisen amiraalin Aleksandr Koltšakin jälkeläinen.
Esiintyminen ja tuotanto

Jason Kouchak on levyttänyt viisi albumia, joista kaksi on tuotettu Abbey Road Studioilla. Hän on esiintynyt sekä Britannian (BBC) että Japanin (NHK) valtakunnallisilla tv- ja radiokanavilla ja konsertoinut ympäri maailmaa klassisena pianistina muun muassa Hongkongissa, Singaporessa ja Japanissa. Hän on esiintynyt Royal Festival Hallissa (Lontoo), Salle Pleyellessä (Pariisi) ja Mariinski-teatterissa (Pietari) ja konsertoinut Edinburghin kansainvälisillä festivaaleilla.
Kouchakin muihin esiintymisiin kuuluvat "The Moon represents my Heart", jonka hän esitti Julian Lloyd Webberin & Jiaxin Chengin kunniaksi järjestetyssä gaalakonsertissa Chelsea Arts Clubilla Lloyd Webberin 60-vuotissyntymäpäivän kunniaksi sekä Guildhallissa järjestetty Chopinin 200-vuotisjuhlakonsertti jossa hän esiintyi laulaja-näyttelijätär Elaine Pagen kanssa vuonna 2010. Hän on esittänyt kabareita sekä Café de Parisissa että Café Royalessa.
Vuonna 2012 Jason Kouchak esiintyi Galle Literary Festivaleilla Tom Stoppardin kanssa ja London Chess Classicin avajaisissa. Samana vuonna hänestä tuli myös Lontoossa ja Edinburghissa järjestetyn 20:nnen French Film Festival UK tapahtuman musiikillinen johtaja, minkä merkeissä hän esiintyi myös Pariisissa Britannian suurlähetystössä Chopinin vuosipäivänä.
Valikoidut esiintymiset

Vuonna 1990 Jason Kouchak esiintyi vierailevana taiteilijana Lontoon Ritz -hotellissa järjestetyillä prinsessa Margaretin 60-vuotisjuhlilla sekä klassisena pianistina Zeffirellin Hamletista kertovan elokuvan ensi-illassa.
Vuonna 1998 hän esitti Lontoon Victoria ja Albert museossa tulkintansa "Shakura" keisari Akihitolle. Hän esitti teoksen myös vuonna 1995 Koben maanjäristyksen uhrien muistoksi järjestetyssä tilaisuudessa ja teos nauhoitettiin Julian Lloyd Webberin albumille Cello Moods. Myös japanilainen olympialuistelija Yuka Sato käytti sitä esityksessään vuonna 1999.
Vuosina 2011 ja 2013 Jason Kouchak esitti venäläisen laulun "Dark Is the Night" toisen maailmansodan muistoksi järjestetyissä konserteissa ja vuonna 2017 hän esiintyi Venäjän vallankumouksen satavuotismerkkipäivän johdosta järjestetyssä konsertissa Lontoossa.
Maaliskuussa 2015 Kouchak esitti "Scheherazaden" Emirates Airline Festival of Literaturen virallisissa avajaisissa ja vuonna 2016 hän sävelsi festivaalin virallisen teemalaulun. Vuonna 2017 Jason Kouchak esiintyi Suomi 100 juhlavuoden kunniaksi järjestetyssä konsertissa Suomen Lontoon suurlähetystössä.
Maailman shakkimestaruusottelun 2018 aattona Jason Kouchak julkaisi kappaleen nimeltä "Victory Moves" Magnus Carlsenin and Fabiano Caruanan kunniaksi. Vuonna 2018 hän sävelsi ja ohjasi shakki-aiheisen balettiesityksen, joka esitettiin Lontoossa Holland Parkissa naisten oikeuksien ja voimaannuttamisen 100-vuotismerkkipäivän kunniaksi. Vuonna 2019 Norway Chess päättäjäisissä Kouchak esitti Edvard Griegin Piano Concerton A Minorissa sekä maailman ensi-illan kappaleesta "Queen of the Knight" joka on saanut vaikutteita Philidorin “Princess of Norway” ja Mozartin Queen of the Night teoksista. Heinäkuussa 2019 Kouchak esiintyi "Heart of Finland" kansainvälisen shakkiturnauksen avajaisissa.
Keväällä 2020 Kouchak loi astronomiaa ja musiikkia yhdistävän teoksen Royal Astronomical Societyn 200-vuotisjuhlan ja Juri Gagarinin historiallisen avaruuslennon 60-vuotisjuhlan kunniaksi. Keväällä 2021 hän juhlisti Holland Parkin jättikokoisen shakkilaudan kymmenvuotisjuhlaa. ja heinäkuussa hän tuotti Trafalgar Squarella järjestetyn Chessfestin teemalaulun "Into the Light". Hän esitti kyseisen kappaleen myös Viktoria ja Albert museon "Curiouser and Curiouser "-näyttelyssä.
Syksyllä 2021 Kouchak esitti Rachmaninoffin teoksia Royal Automobile Clubilla juhlistaakseen Oxford vs. Cambridge Varsity kilpailua. Vuonna 2022 Kouchak loi musikaalin "A Queen Before Her Time" Vera Menchikistä, mikä esitettiin kansainvälisenä naistenpäivänä Lontoossa.
Heinäkuussa 2022 Kouchak ja Pattie Boyd juhlistivat kuningatar Elisabethin platinajuhlia luomalla shakkiongelman Holland Parkin jättikokoisella shakkilaudalla.